पाएं अपने शहर की ताज़ा ख़बरें और फ्री ई-पेपरडाउनलोड करें
हरियाणा पुलिस का मोटा है सेवा, सुरक्षा और सहयोग। रोहतक पुलिस का कोरोना महामारी के बीच लिया एक फैसला इस मोटो की अहमियत सिद्ध कर रहा है। रोहतक पुलिस को डायल 112 योजना के तहत नई गाड़ियां अलॉट हुई हैं। इनमें 5 गाड़ियां शनिवार को ही रोहतक पहुंची है।
रोहतक पुलिस ने फैसला लिया है कि भयावहता के इस दौर में पुलिस इन गाड़ियों को लोगों की सेवा के लिए एंबुलेंस के तौर पर प्रयोग करेगी। फिलहाल इस व्यवस्था के तहत इन पांचों इनोवा गाड़ियों को एंबुलेंस में रहने वाले चिकित्सीय उपकरणों से लैस किया गया है।
रोहतक पुलिस के इस फैसले का मकसद है कि कोरोना संक्रमण की स्थिति को देखते हुए लोगों को प्राथमिक स्तर पर इसी सुविधा की जरूरत है।
हेडक्वार्टर डीएसपी गोरखपाल राणा ने बताया कि किसी भी मरीज को आपातकालीन स्थिति में एंबुलेंस नहीं मिल पा रही है तो वह जिला पुलिस कंट्रोल रूम के टोल फ्री 100 नंबर पर कॉल कर गाड़ी को मंगवा सकते है। उन्होंने बताया की पुलिस मुख्यालय की और से पांच इनोवा कारें जिले में भिजवाई गई हैं। हमारी कोशिश है कि हर कोई स्वस्थ रहे कोई भी मेडिकल सेवा से वंचित न रहे।
ऐसे भी करें डायल 112
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn